Kommissionens forordning (EF) nr. 1052/2002

af 17. juni 2002

om ændring af forordning (EF) nr. 1520/2000 om fastsættelse af fælles gennemførelsesbestemmelser for eksportrestitutionsordningen og af kriterier for fastsættelse af restitutionsbeløbet for visse landbrugsprodukter, der udføres i form af varer, som ikke er opført i traktatens bilag I

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 3448/93 af 6. december 1993 om en ordning for handelen med visse varer fremstillet af landbrugsprodukter(1), senest ændret ved forordning (EF) nr. 2580/2000(2), særlig artikel 8, stk. 3, og

ud fra følgende betragtninger:

(1) Erfaringerne i forbindelse med anvendelsen af Kommissionens forordning (EF) nr. 1520/2000 af 13. juli 2000 om fastsættelse af fælles gennemførelsesbestemmelser for eksportrestitutionsordningen og af kriterier for fastsættelse af restitutionsbeløbet for visse landbrugsprodukter, der udføres i form af varer, som ikke er opført i traktatens bilag I(3), senest ændret ved forordning (EF) nr. 595/2002(4), viser, at det er hensigtsmæssigt at fastsætte mere fleksible regler om overdragelse af restitutionslicenser med korte gyldighedsperioder, der udløber ved udgangen af regnskabsperioden, og at forhøje den tærskel, som visse erhvervsdrivende skal være under for at være fritaget for at forelægge licenser.

(2) For at tage passende hensyn til denne forhøjede tærskel, bør den reserve for hvert regnskabsår, der er nævnt i artikel 14, stk. 1, forhøjes.

(3) På baggrund af denne forhøjede tærskel bør det beløb, over hvilket Kommissionen kan suspendere anvendelsen af artikel 14, stk. 1 og 2, ligeledes forhøjes.

(4) Den kombinerede nomenklaturs koder for en række varer anført i Rådets forordning (EØF) nr. 2771/75 af 29. oktober 1975 om den fælles markedsordning for æg(5), senest ændret ved Kommissionens forordning (EF) nr. 493/2002(6), Rådets forordning (EF) nr. 1255/1999 af 17. maj 1999 om den fælles markedsordning for mælk og mejeriprodukter(7), senest ændret ved Kommissionens forordning (EF) nr. 509/2002(8), og Rådets forordning (EF) nr. 1260/2001 af 19. juni 2001 om den fælles markedsordning for sukker(9), senest ændret ved Kommissionens forordning (EF) nr. 680/2002(10), er blevet ændret for at tage hensyn til ændringerne af bilag I til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif(11), senest ændret ved Kommissionens forordning (EF) nr. 796/2002(12), indført ved Kommissionens forordning (EF) nr. 2031/2001(13) med virkning fra den 1. januar 2002.

(5) Bilag B og D til forordning (EF) nr. 1520/2000 bør derfor ajourføres for at opnå, at de stadig svarer til de pågældende bilag til forordning (EØF) nr. 2771/75, forordning (EF) nr. 1255/1999 og forordning (EF) nr. 1260/2001.

(6) Den nuværende ordlyd af artikel 8, stk. 1, bør gøres mere præcis for at skabe større retssikkerhed. Ordlyden af vejledningen i bilag F, punkt III, litra k), bør derfor også ændres.

(7) Hvad angår de varer, der er anført i bilag C, er den basisproduktmængde, der anvendes ved beregningen af restitutionen, den, der for hvert af disse produkter fremgår af bilaget. Mængden for KN-kode ex 2008 99 85 bør dog ændres, da den er for stor.

(8) Forordning (EF) nr. 1520/2000 bør derfor ændres i overensstemmelse hermed.

(9) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Horisontale Spørgsmål i forbindelse med Handel med Forarbejdede Landbrugsprodukter uden for Bilag I -

UDSTEDT FØLGENDE FORORDNING:

Artikel 1

I forordning (EF) nr. 1520/2000 foretages følgende ændringer:

1) Efter artikel 6, stk. 1, indsættes følgende stk. 1a:

"1a. Som en undtagelse fra stk. 1, gælder, hvad angår restitutionslicenser udstedt til brug fra den 1. juni for varer, der skal udføres inden den 1. oktober, kravet om, at erhververens navn og adresse skal anføres i rubrik 20 i ansøgningen, ikke. Rubrik 6 i disse restitutionslicenser skal ikke udstreges.

For den regnskabsperiode, der slutter den 30. september 2002, gælder bestemmelserne i første afsnit for restitutionslicenser udstedt til brug fra den 1. august 2002."

2) Artikel 8, stk. 1, affattes således: "1. Ansøgninger om restitutionslicenser, som udstedes inden for samme regnskabsperiode, kan indgives særskilt for seks tidsrum. Licensansøgninger kan indgives senest den:

a) 7. september for licenser til brug fra den 1. oktober

b) 7. november for licenser til brug fra den 1. december

c) 7. januar for licenser til brug fra den 1. februar

d) 7. marts for licenser til brug fra den 1. april

e) 7. maj for licenser til brug fra den 1. juni

f) 7. juli for licenser til brug fra den 1. august."

3) I artikel 14 foretages følgende ændringer:

a) I stk. 1, første afsnit, erstattes "30 mio. EUR" med "35 mio. EUR."

b) Stk. 2, første afsnit, affattes således: "Denne artikel gælder for udførsler foretaget af erhvervsdrivende, som ikke har været i besiddelse af nogen restitutionslicens siden den pågældende regnskabsperiodes begyndelse, og som ikke er i besiddelse af en licens på udførselsdagen. De ansøgninger, som den erhvervsdrivende i løbet af det pågældende regnskabsår indtil indgivelsen af ansøgningen vedrørende den pågældende udførsel har indgivet på betingelserne i bilag F, afsnit VI, punkt 2, skal tilsammen vedrøre et beløb på under 75000 EUR."

c) Stk. 3, andet afsnit, affattes således: "Hvis summen af de af medlemsstaterne meddelte beløb når op på 25 mio. EUR, kan Kommissionen suspendere anvendelsen af stk. 1 og 2 for udførsler, for hvilke der ikke er udstedt restitutionslicens."

4) I bilag B affattes pos. " 1905 30 - Søde kiks, biscuits og småkager; vafler" således: "- Søde kiks, biscuits og småkager; vafler:

1905 31 - - Søde kiks, biscuits og småkager

1905 32 - - Vafler".

5) I bilag C udgår nomenklaturposten under KN-kode ex 2008 99 85 og i stedet indsættes:

">TABELPOSITION>"

6) I bilag D affattes pos. " 1905 30 - Søde kiks, biscuits og småkager; vafler" således: "- Søde kiks, biscuits og småkager; vafler:

1905 31 - - Søde kiks, biscuits og småkager

1905 32 - - Vafler".

7) Bilag F, punkt III, litra k) affattes således: "I rubrik 22 anføres 'Til brug fra den ...', jf. artikel 8."

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Artikel 1, stk. 3, anvendes med virkning fra den 1. oktober 2002.

Artikel 1, stk. 4 og 6, anvendes med virkning fra den 1. januar 2002.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 17. juni 2002.

På Kommissionens vegne

Erkki Liikanen

Medlem af Kommissionen

(1) EFT L 318 af 20.12.1993, s. 18.

(2) EFT L 298 af 25.11.2000, s. 5.

(3) EFT L 177 af 15.7.2000, s. 1.

(4) EFT L 91 af 6.4.2002, s. 5.

(5) EFT L 282 af 1.11.1975, s. 49.

(6) EFT L 77 af 20.3.2002, s. 7.

(7) EFT L 160 af 26.6.1999, s. 48.

(8) EFT L 79 af 22.3.2002, s. 15.

(9) EFT L 178 af 30.6.2001, s. 1.

(10) EFT L 104 af 20.4.2002, s. 26.

(11) EFT L 256 af 7.9.1987, s. 1.

(12) EFT L 128 af 15.5.2002, s. 8.

(13) EFT L 279 af 23.10.2001, s. 1.